section_heading: Vektorske veličine
paragraph_text: desno|mini|300px|[[Vektor kutne brzine <math>\scriptstyle\vec\omega </math>.]] Opis kružnog gibanja i vrtnje dramatično se pojednostavnjuje ako se koriste odgovarajuće vektorske veličine. Najjednostavnije polazište za primjenu i razumijevanje vektorskog prikaza kutnih veličina jest definiranje kutne brzine kao vektora (skica desno). Kod kružnog gibanja definira se vektor kutne brzine <math>\scriptstyle\vec\omega </math> tako da bude okomit na kružnicu, a ima iznos koji je u gornjem tekstu definiran kao "iznosu kutne brzine <math>\scriptstyle\omega </math>". Dodatno, smjer (orijentaciju) vektora <math>\scriptstyle\vec\omega </math> duž te okomice (što na skici desno znači "gore" ili "dolje") određuje tzv. pravilo desne ruke. U ovome slučaju, to pravilo znači: ako prste desne ruke savijemo u smjeru kruženja, onda palac desne ruke pokazuje smjer kutne brzine.